
Ancient Greek Tragedies on the Contemporary Hungarian Stage. A Dramaturgical Analysis of the Genre's Boundaries

Kulcsszavak: adaptáció, modernitás, antikvitás, tragédiaköltők
Az antik görög tragédiák a nyugati színház alapját képezik. Ezen tragédiákat a mai napig rengeteg feldolgozásban láthatjuk világszerte, akár hagyományosabb, akár modernizáló koncepcióban. Miben rejlik ezen művek örök aktualitása? Dolgozatomban amellett érvelek, hogy az aktualitás aspektusa az alkotói folyamatból bontakozik ki. Elsődlegesen a színházi produkciók egyik legfontosabb aspektusát, a színpadi szöveghasználatot vizsgálom. Ezen belül pedig arra keresem a választ, hogy milyen modern problémákkal néz szembe az ógörög tragédia szövege. Módszertanom az antikvitás és a modernitás szempontjait szem előtt tartva egy kétpólusú szemléletet követ. A textuális hálóban először a mitikus paradigmák funkcióvesztését elemzem az antik oldalról Sophoklés tragédiáiban, a modern oldalról pedig ezek budapesti előadásaiban (Magyar Elektra, Vígszínház és Kreón Antigoné, Tér 12 Kulturális Egyesület). A második fejezetben pedig az isteni szféra értelmezésének nehézségeire hívom fel a figyelmet, melynek elemzése során külföldi produkciókat is figyelembe veszek (Schechner: Dionysos in 69 és Peter Hall: The Oresteia). Végezetül két megoldási lehetőséget tárok fel, egyrészt a beavató színházat (pl. Médeia, Pinceszínház), másrészt a tragédiák átírását (pl. Robert Icke: Oidipus).



